Μάρκος Αντώνιος Φήλιξ

Ο Μάρκος Αντώνιος Φήλιξ διορίστηκε στην θέση του επιτρόπου της Ιουδαίας  το 52 Jewish Encyclopedia   FELIX (ANTONIUS FELIX) .
 Διορισμός του Μάρκου Αντώνιου Φήλικα 
Ο Φήλιξ ήταν αδελφός του Μάρκου Αντώνιου Πάλλαντα Ιώσηπος, Ιστορία του Ιουδαϊκού πολέμου προς Ρωμαίους, Βιβλίο Β ΧΙΙ.8, [247]σελ. 97  σύμβουλου του αυτοκράτορα ΚλαυδίουΓάιος Σουητώνιος, Η ζωή των Καισάρων, Τομ 5, Κλαύδιος .ΕΙΣΑΓΩΓΗ., σελ. 13. Ο Κλαύδιος τού παραχώρησε επίσης ισχυρή στρατιωτική δύναμη Γάιος Σουητώνιος, Η ζωή των Καισάρων, Τομ 5, Κλαύδιος .28., σελ. 54. Στον διορισμό του Φήλικα συνηγόρησε και ο αρχιερέας Ιωνάθαν, ο οποίος εκείνη την εποχή βρισκόταν στην Ρώμη εξ΄ αιτίας μιας σοβαρής διένεξης, που είχε δημιουργηθεί με τους Σαμαρείτες κατά της διάρκεια της επιτροπείας τού προκατόχου τού Φήλικα, τού Κουμανού Jewish Encyclopedia   FELIX (ANTONIUS FELIX .

Σύμφωνα με τον ιστορικό Τάκιτο, ο Φήλιξ διοικούσε και αυτός ένα τμήμα της Παλαιστίνης με τον βαθμό τού επιτρόπου, την εποχή που επίτροπος ήταν ο ΚουμανόςJewish Encyclopedia  CUMANUS, VENTIDIUS . Η ανάκληση και η καθαίρεση του συναδέλφου του σύμφωνα με τον ίδιο ιστορικό, οφειλόταν στις κακές σχέσεις μεταξύ τους και σε παρασκηνιακές ενέργειες τού ΦήλικαΤάκιτος, Χρονικά , Βιβλίο VΙΙ. 45-54.. Ο Τάκιτος επίσης κατηγορεί τον Φήλικα, ότι κατά την διάρκεια της αρχής του ασκούσε  την εξουσία ενός βασιλιά με το πνεύμα ενός δούλου Τάκιτος, Ιστορίες , Βιβλίο V.9.

 Η διακυβέρνηση  του Φήλικα 
Ο  Φήλιξ, ύστερα από την ανάληψη των καθηκόντων του γνωρίστηκε με την πριγκίπισσα Δρουσίλλα, αδελφή τού Ηρώδη Αγρίππα Β΄.  Η Δρουσίλλα ήταν παντρεμένη με τον Άζιζο βασιλιά της  Έμεσας . Ο Φήλιξ την έπεισε να χωρίσει από τον σύζυγό της και να τον παντρευτεί Ιώσηπος Ιουδαϊκή Αρχαιολογία.Βιβλίο Κ.VIΙ.2 [141]-[143]. Ήταν ο δεύτερος γάμος τού Φήλικα, τού οποίου η πρώτη σύζυγος ονομάζονταν επίσης Δρουσίλλα και ήταν επίσης πριγκίπισσα, καθώς ήταν εγγονή της Κλεοπάτρας Ζ΄ της Αιγύπτου και του Μάρκου Αντώνιου Τάκιτος, Ιστορίες, Βιβλίο V.9. Ο  Φήλιξ έμελλε να παντρευτεί τρεις φορές. Και οι τρεις σύζυγοί του ήταν πριγκίπισσες .

Η κατάσταση στην περιοχή ήταν έκρυθμη και ένα πλήθος ληστών και απατεώνων κυριαρχούσε στην ύπαιθρο. Ο Φήλιξ κατάφερε -στήνοντας μια επιτυχημένη ενέδρα- να εξοντώσει τη δύναμη τού Ελεάζαρου γιου του Δειναίου και να τον συλλάβει. Ο Ελεάζαρος στάλθηκε αλυσοδεμένος στην  ΡώμηΙώσηπος Ιουδαϊκή Αρχαιολογία.Βιβλίο Κ.VIΙΙ.5 [160]-[161].

Εν τω μεταξύ οι σχέσεις τού Φήλικα με τον αρχιερέα Ιωνάθαν, ο οποίος ήταν αρχικά ένας από τους  πιο ένθερμους υποστηρικτές του, έγιναν εχθρικές, επειδή ο Φήλιξ δεν δέχονταν τις συνεχείς υποδείξεις του αρχιερέα, που αφορούσαν την άσκηση των καθηκόντων του. Το αποτέλεσμα ήταν, ότι ο Φήλιξ έγινε τελικά ο ηθικός αυτουργός της δολοφονίας τού αρχιερέα. Ένας συνεργάτης τού τελευταίου, ύστερα από συνεννόηση με τον Φήλικα, μίσθωσε μια ομάδα δολοφόνων. Οι δολοφόνοι, που έφεραν ξιφίδια κρυμμένα κάτω από τους χιτώνες τους, μπήκαν ως προσκυνητές στον Ναό και δολοφόνησαν τον αρχιερέαΙώσηπος Ιουδαϊκή Αρχαιολογία.Βιβλίο Κ.VIΙΙ.5 [162]-[164].

Κατόπιν εμφανίστηκε ένας ψευδοπροφήτης από την Αίγυπτο, που έμεινε γνωστός με το προσωνύμιο  «ο Αιγύπτιος» . Αυτός, αφού συγκέντρωσε αρκετούς οπαδούς, επεχείρησε να καταλάβει την Ιερουσαλήμ. Ο Φήλιξ  πληροφορήθηκε την πρόθεσή του και στέλνοντας στρατό εναντίον του, διέλυσε το κίνημά του σκοτώνοντας πολλούς οπαδούς του. Ο Αιγύπτιος διασώθηκε, αλλά δεν επιχείρησε να εμφανιστεί δημόσια ξανά Ιώσηπος Ιουδαϊκή Αρχαιολογία.Βιβλίο Κ.VIΙΙ.6 [169]-[172]Ιώσηπος, Ιστορία του Ιουδαϊκού πολέμου προς Ρωμαίους, Βιβλίο Β ΧΙΙΙ.5, [261]-[263]σελ. 101 .

Κατά την διάρκεια της αρχής του Φήλικα συνελήφθη και φυλακίστηκε στην Καισάρεια ο Απόστολος Παύλος, χωρίς ο επίτροπος να τον προσάγει σε δίκη (56-58) LIVIUS Articles on Ancient History . Marcus Antonius Felix .

 Νέες ταραχές. Η ανάκληση του Φήλικα 
Νέες ταραχές ξέσπασαν στην Καισάρεια μεταξύ του ιουδαϊκού και του μη ιουδαϊκού στοιχείου της πόλης. Οι Ιουδαίοι διεκδίκησαν ισοπολιτεία σε σχέση με τους υπόλοιπους κατοίκους. Τόσο οι Ιουδαίοι, όσο και οι μη Ιουδαίοι κάτοικοι, θεωρούσαν τους εαυτούς τους οικιστές της πόλης και οι δυο πλευρές ήταν ανυποχώρητες. Έτσι ξέσπασαν συγκρούσεις μεταξύ τους. Ο Φήλιξ στράφηκε εναντίον των Ιουδαίων, σκοτώνοντας πολλούς και κατάσχοντας τις περιουσίες τους (58) Ιώσηπος Ιουδαϊκή Αρχαιολογία.Βιβλίο Κ.VIΙΙ.7 [173]-[178].

Οι αγανακτισμένοι Ιουδαίοι κάτοικοι έστειλαν πρέσβεις στον διάδοχο τού Κλαυδίου, τον  ΝέρωναΙώσηπος Ιουδαϊκή Αρχαιολογία.Βιβλίο Κ.VIΙΙ.9 [182].  Η κατάσταση στην περιοχή είχε εκτραχυνθεί τόσο πολύ, ώστε ακόμη και στην Ιερουσαλήμ οι κατώτεροι ιερείς είχαν στασιάσει και είχαν λιθοβολήσει τον νέο αρχιερέα και τους επιφανέστερους ιερείςΙώσηπος Ιουδαϊκή Αρχαιολογία.Βιβλίο Κ.VIΙΙ.8 [179]-[181].

Ο Φήλιξ ανακλήθηκε στην Ρώμη και αντικαταστάθηκε από τον Πόρκιο Φήστο  (59) Ρόπς Ν. Η καθημερινή ζωή στην Παλαιστίνη στους χρόνους του Ιησού. Χρονολογικός Πίνακας από την ανάρρηση του Ηρώδη ως την πτώση της Ιερουσαλήμ. σελ 530-531. Χάρη στην μεσολάβηση όμως τού αδελφού του Πάλλαντα στον Νέρωνα, διέφυγε την τιμωρίαΙώσηπος Ιουδαϊκή Αρχαιολογία. Βιβλίο Κ΄.VIII.9 [182].

Οικογένεια
Νυμφεύτηκε τη Δρουσίλλα, κόρη του Ηρώδη Αγρίππα Α΄ της Ιουδαίας και είχε τέκνα:
 Μάρκος Αντώνιος Αγρίππας.
 Αντωνία Κλημεντιάνα.

 Παραπομπές 

 Πηγές 
 Библиотека Руслана Хазарзара.Φλαυίου Ἰωσήπου ἱστοριῶν τῆς Ἰουδαικῆς ἀρχαιολογίας. Josephus Flavius.Antiquitas Judaeorum. Graece (ed. B. Niese).Flavius Josephus. Flavii Iosephi opera. B. Niese.Berlin. Weidmann. 1892 Liber XX
 At MIT Classics, Translated by Alfred John Church and William Jackson Brodribb: The Histories By Tacitus 
 At MIT Classics, Translated by Alfred John Church and William Jackson Brodribb: Annals By Tacitus 
 Ιώσηπος Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι ΄Ελληνες», Κάκτος 1997
 Ρόπς Ν. Η καθημερινή ζωή στην Παλαιστίνη στους χρόνους του Ιησού Εκδόσεις Παπαδήμα 2005
 Γάιος Σουητώνιος. Η ζωή των Καισάρων, Παρασκήνιο 1993
 LIVIUS Articles on Ancient History . Marcus Antonius Felix 
 Jewish Encyclopedia  FELIX (ANTONIUS FELIX) 
 Jewish Encyclopedia  CUMANUS, VENTIDIUS 

Εξωτερικοί σύνδεσμοι


Κατηγορία:Ρωμαίοι επίτροποι της Ιουδαίας